Tisztelt Témavezetők, Ösztöndíjasok, Ügyintézők!

Az **EKÖP 2024/2025.** programban elnyert ösztöndíja után rendelkezésére álló, kutatásához kapcsolódóan felhasználható pénzügyi kerete a **teljes ösztöndíjösszegének 14%-a,**(az ösztöndíjon felül). Lehetőség van több ösztöndíjas keretének összevonására.

Elszámolható időszak: 2024.09.01 - 2025.08.31.

Biák indításának utolsó időpontja**: 2025.04.30.**

Ennél későbbi indítás kétségessé teszi a kutatásban való hasznosulást. Egyedi esetekben, egyeztetés után lehetnek olyan esetek aminél kivételt lehet tenni (webshopból vásárolt könyvek, nem központi beszerzésű anyagok, például művészeti kellékek, konferencia részvétel stb…)

Számlák kifizetésének határideje **2025.10.31.**

**A számlákat minden esetben az alábbi címre kell kérni:**

Magyar Agrár és Élettudományi Egyetem  
2100 Gödöllő, Páter Károly u. 1.  
Adószám: 19294784-4-44

Az elszámolás szabályai szerint ezt az összeget az EKÖP **ösztöndíjas kutatásai kapcsán felmerült beszerzésekre**és szolgáltatásokra van lehetőség költeni.

**SZOLGÁLTATÁSOK:**

* eszközbérlés
* laborbérlés
* szekvenálási költség
* lektorálás
* kérdőíves felmérés
* adatgyűjtés, adatfeldolgozás
* publikáció
* tanulmány készítés
* utazási költségek – Minden esetben kérem az útibeszámolót felcsatolni a BIÁ-hoz
* konferencia regisztráció
* kutatással összefüggő egyéb szakmai szolgáltatások
* A kutatási munkához tartozó nyomtatási, sokszorosítási szolgáltatásokat a MATE Egyetemi Szolgáltató (volt Szent István Egyetemi Kiadó) végzi, szerződés alapján. (Egyéb sokszorosítás szolgáltatás nem vehető igénybe.)

**ANYAGKÖLTSÉG:**

* anyagköltség, készletbeszerzés (könyvek, kutatási anyagok, védőfelszerelés)
* vegyszer és laboreszköz rendelés: <https://webir.uni-mate.hu/kl.php>
* üzemeltetési anyagok (irodaszer, nyomtatópapír, patron, tisztítószer), Ha irodaszert kíván rendelni, a Webir rendszer segítségével tegye meg. <https://webir.uni-mate.hu/kl.php>  
    
  **ESZKÖZBESZERZÉS:**
* informatikai kisértékű eszközt kizárólag az egyetemi beszerzésen keresztül lehet vásárolni, a DKÜ rendszerben szereplő tételek közül.

**IMMATERIÁLIS JAVAK:**

EKÖP program lebonyolításához szükséges immateriális javak

**Az árajánlatokhoz kapcsolódó szabályozás:**

* Az egyes költségtételek alátámasztására a Kedvezményezettek a belső szabályozóikban meghatározottak szerint kötelesek árajánlato(ka)t beszerezni.
* Amennyiben az árajánlat összege nem forintban van meghatározva, szükséges azt átszámítani forintra az árajánlat kiállításának napján érvényes, hivatalos, MNB által közzétett árfolyamon. Nem magyar nyelvű árajánlat esetében magyar nyelvű fordítást is szükséges mellékelni a teljes ajánlatról.

**A beszerzések folyamata:**

* Előzetes árajánlat(ok), majd e-BIA (Beszerzés Igénylő Adatlap) indítása (intézeti ügyintéző indítja, neki kell eljuttatni az árajánlatokat, egyéb dokumentumokat)
* Megrendelés / Megrendelés visszaigazolás
* Számla leigazolása az enya rendszerben
* Háttérdokumentumok összegyűjtése, számlával és teljesítési igazolással együtt eljuttatni a MATE pályázati irodára (Koltay Dóra)  
  2100 Gödöllő, Tessedik s. u. 4. B épület 227. szoba (A Teljesítés igazolás aláíratását intézem) vagy a pénzügyre.
* 5.000 Ft alatti számlákat a projektben nem tudunk elszámolni, kivételt képeznek az utasbiztosítási számlák!

**BIA kitöltése (intézeti ügyintéző tölti fel)**

Minden BIA indításakor kérni fogom a beszerzés indoklását, hogy az milyen módon segíti elő a kutatást. Az NKFIH minden vizsgált tétel esetében bekéri a szakmai indoklást és vizsgálja a beszerzés kutatásban való hasznosulását, ezért ettől eltekinteni nem tudunk a továbbiakban.

Minden EKÖP 2024/2025. ösztöndíjas keretének felhasználásakor, a **BIA indításakor**, kérem, **vezessék fel az ösztöndíjas nevét** (az igénylés tárgyába, a beszerzés megnevezése mellé).  
   
Az EKÖP 2024/2025. program **pénzügyi központ száma: 80P1200008**  
   
Funkcióterülethez beírhatják a saját intézetük/munkahelyük/doktori iskolájuk funkcióterületét.  
   
Pályázati azonosítóhoz elégséges a program nevét beírni: EKÖP 2024/2025.  
   
Pályázatban szereplő költségvetési sor megnevezése:  
- dologi (vegyszer, fogyóeszköz, kiküldetés, nyomtatás stb.)  
- eszköz (informatikai kiseszköz, hosszabb távon használatos berendezés, gép stb)  
   
Kifizetés alapja: 2000  
   
A megrendeléseknél kérjük a műszaki részletezéshez felcsatolni a megrendelés részleteit, képernyőképet, visszaigazolást például.  
(A többit értelemszerűen kell kitölteni.)

További kérdés esetén szívesen állok rendelkezésre.

Koltay Dóra

ügyvivő szakértő, pályázati referens

Magyar Agrár- és Élettudományi Egyetem (MATE)

Pályázatadminisztrációs Osztály

Gödöllő, Tessedik S. u. 4.B épület 227. szoba

Tel.: +36 28/522-000/2183. mellék, +36 70/883-8648

E-mail: [koltay.dora@uni-mate.hu](mailto:koltay.dora@uni-mate.hu)